
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	3 aprilie 2017

	Nr.
	4c-7/147 


R A P O R T

asupra proiectului de Lege pentru modificarea art.731 din Legea nr.7/2006 privind statutul funcţionarului public parlamentar

În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată, prin adresa nr.PLx 35/2017 din 1 februarie 2017, cu dezbaterea pe fond, în procedură obişnuită, a proiectului de Lege pentru modificarea art.731 din Legea nr.7/2006 privind statutul funcţionarului public parlamentar.
La întocmirea prezentului raport, Comisia a avut în vedere:

· avizul favorabil al Consiliului Legislativ (nr.491/17.05.2016)

· avizul favorabil al Comisiei juridice, de disciplină şi imunităţi 
(nr.4c-11/169/15.02.2017)

· avizul negativ al Comisiei pentru administraţie publică şi amenajarea teritoriului (nr.4c-6/23/21.02.1017)

· punctul de vedere, negativ, al Guvernului (nr.1319/13.07.2016).

Proiectul de lege are ca obiect de reglementare modificarea alin.(12) al art.73¹ din Legea nr.7/2006, în sensul includerii în categoria celor care beneficiază de pensie de serviciu şi a persoanelor care au exercitat temporar funcţia publică parlamentară.
Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

La lucrările comisiei au fost prezenţi 19 deputaţi, din totalul de 21 membri ai comisiei.

Raportul comisiei a fost adoptat cu majoritate de voturi (o abţinere).

Proiectul de lege a fost adoptat de Senat în şedinţa din 22 decembrie 2016.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 
Comisia propune Plenului Camerei Deputaţilor respingerea proiectului de lege din următoarele considerente:
Textul art.731 alin.(11) din Legea nr.7/2006 prevede faptul că persoanele care îndeplinesc condiţiile de pensionare prevăzute de această lege au dreptul la pensie de serviciu, chiar dacă la data pensionării ocupă o altă funcţie sau au o altă ocupaţie decât cea de funcţionar public parlamentar.

Alin.(12) al art.731 impune însă condiţia ca încetarea raporturilor de serviciu cu instituţia Parlamentului să fi avut loc în condiţiile prevăzute de art.64 lit.a), b) sau e) din lege, respectiv prin demisie, prin eliberare din funcţia publică parlamentară sau prin acordul părţilor, consemnat în scris.
PREŞEDINTE,




SECRETAR,


Adrian Solomon



     
Violeta Răduţ







Întocmit,

Expert parlamentar Camelia Revenco

